S-896/2012

Ár 2013, föstudaginn 15. mars, er á dómþingi héraðsdóms Reykjavíkur, sem háð er í Dómhúsinu við Lækjartorg af P-kk-þgf G-kk-þgf, héraðsdómara, kveðinn upp dómur í sakamálinu nr. 896/2012: Ákæruvaldið (Á-kvk-nf B. B-kvk-nf) gegn S-kk-þgf L-kk-þgf S-kk-þgf (I-kvk-nf L-kvk-nf B-kvk-nf hdl.), sem tekið var til dóms að aflokinni aðalmeðferð hinn 1. mars sl.

Málið er höfðað með ákæru sérstaks saksóknara, dagsettri 6. desember sl. á hendur ákærða, S-kk-þgf L-kk-þgf S-kk-þgf, kt. 000000-0000, Gautlandi 15, Reykjavík, „fyrir meiri háttar brot gegn skattalögum, sem stjórnarmaður og framkvæmdastjóri einkahlutafélagsins Jarðfags ehf., kt. 000000-0000, Nethyl 2B, Reykjavík, með því að hafa:

Eigi staðið skil á virðisaukaskattsskýrslum vegna uppgjörstímabilanna janúar – febrúar rekstrarárið 2007 til og með nóvember - desember rekstrarárið 2008, og hafa eigi staðið ríkissjóði skil á virðisaukaskatti sem innheimtur var í starfseminni, vegna uppgjörstímabilanna janúar – febrúar rekstrarárið 2007 til og með janúar – febrúar rekstrarárið 2008 og júlí – ágúst, september – október og nóvember – desember rekstrarárið 2008, í samræmi við fyrirmæli IX. kafla laga nr. 50/1988, um virðisaukaskatt, samtals að fjárhæð kr. 6.205.436, að teknu tilliti til inneignar á tímabilinu, sem sundurliðast sem hér greinir:

Uppgjörstímabil: Vanframtalinn VSK:

Árið 2007

janúar – febrúar kr. 32.471

mars – apríl kr. 1.523.989

maí - júní kr. 1.066.164

júlí – ágúst kr. 2.952

september – október kr. 447.708

nóvember – desember kr. 573.014

kr. 3.646.298

Árið 2008

janúar – febrúar kr. 989.506

mars – apríl kr. -257.334

maí - júní kr. -60.107

júlí – ágúst kr. 626.131

september – október kr. 1.045.142

nóvember – desember kr. 215.800

kr. 2.559.138

Samtals: kr. 6.205.436

Framangreind brot ákærða samkvæmt ákæru teljast varða við 1. mgr. 262. gr. almennra hegningarlaga nr. 19/1940, sbr. 1. gr. laga nr. 39/1995, sbr. einnig 1. mgr. 40. gr. laga nr. 50/1988, um virðisaukaskatt, sbr. 3. gr. laga nr. 42/1995 og 3. gr. laga nr. 134/2005.

Þess er krafist að ákærði verði dæmdur til refsingar og greiðslu alls sakarkostnaðar.“

Málavextir

Ákærði rak fyrirtækið Jarðfag ehf. á þeim tíma sem mál þetta varðar. Var hann eigandi félagsins, stjórnarmaður og framkvæmdastjóri. Fólst starfsemi félagsins í því að leigja út vinnuvélar. Samkvæmt gögnum málsins og játningu ákærða stóð hann ekki skil á virðisaukaskattsskýrslum vegna uppgjörstímabilanna janúar – febrúar rekstrarárið 2007 til og með nóvember - desember rekstrarárið 2008. Þá liggur með sama hætti fyrir að hann stóð ekki skil á virðisaukaskatti sem innheimtur var í starfseminni, vegna uppgjörstímabilanna janúar – febrúar rekstrarárið 2007 til og með janúar – febrúar rekstrarárið 2008 og júlí – ágúst, september – október og nóvember – desember rekstrarárið 2008.

Bókhald fyrirtækisins mun vera glatað en skattrannsóknarstjóri ríkisins hefur áætlað innskatt félagsins á þeim tímabilum sem um ræðir og byggt þá áætlun á tölum frá helstu birgjum félagsins. Niðurstaða skattrannsóknarinnar er sú að ákærði hafi vanframtalið útskatt um 9.743.159 krónur og að mögulegur innskattur numið 1.997.331 krónu. Ákærði segir innskattinn hafa verið mun hærri en þann sem skattrannsóknarstjóri áætlar og ákæruvaldið byggir á í málinu. Kveðst hann hafa þurft að greiða fyrir aðföng félagsins með kreditkorti og af eigin bankareikningum eftir að reikningi félagsins hafði verið lokað. Hefur hann undir rekstri málsins aflað yfirlits um þessa reikninga og lagt fram í málinu. Samkvæmt þeim hafa verulegar fjárhæðir runnið af reikningum ákærða á því tímabili, sem skiptir máli, til olíufélaga, verkstæða og þjónustufyrirtækja af ýmsu tagi. Hafa þessar greiðslur verið bornar undir J-kk-þf S-kk-þf Þ-kk-þf viðskiptafræðing, sem var endurskoðandi ákærða um tíma, og segir hann þær vera dæmigerðar fyrir kostnað af rekstri Jarðfags ehf. Ákærði hefur borið fyrir sig að að hann hafi afhent skiptastjóra búsins þrjá stóra kassa með bókhaldsgögnum fyrir þau tímabil sem um ræðir í málinu. Hefur framburður hans um þetta nokkurn stuðning af framburði J-kk-ef S-kk-ef. Skiptastjórinn kveður ákærða hafa afhent gögn en það hafi ekki verið eiginleg bókhaldsgögn, svo sem reikningar eða nótur, heldur innheimtubréf vegna gjaldfallinna krafna af ýmsu tagi. Þessi gögn kveðst skiptastjóri ekki hafa varðveitt.

Samkvæmt yfirliti ákærða um greiðslur af reikningum hans, sem hann telur vera rekstrarkostnað Jarðfags ehf. og fela í sér virðisaukaskatt, námu greiðslur þessar 1.986.164 krónum árið 2007 en dómurinn álítur, eftir að hafa farið yfir færslurnar, að ætla megi að þessar greiðslur hafi numið 1.735.275 krónum. Miðað við þágildandi skatthlutfall, 24.5%, hefði innskattur, sem ákærði greiddi með þessum hætti umfram áætlun skattyfirvalda, átt að vera 341.480 krónur. Samkvæmt sams konar yfirliti ákærða fyrir árið 2008 hafa greiðslurnar numið 13.103.701 krónu. Dómurinn álítur, eftir að hafa farið yfir þessar færslur, að ætla megi að þessar greiðslur hafi numið 11.668.226 krónum. Miðað við sama skatthlutfall hefði innskattur, sem ákærði greiddi með þessum hætti umfram áætlun skattyfirvalda, átt að nema 2.296.155 krónum. Verður á þessu byggt.

Samkvæmt framansögðu telst ákærði ekki hafa staðið ríkissjóði skil á 3.567.801 krónu í virðisaukaskatt en ekki 6.205.436 krónum, eins og í ákæru segir. Þá telst hann hafa vanrækt að skila virðisaukaskattsskýrslum, eins og í ákæru segir. Hefur ákærði þannig orðið sekur um brot gegn þeim ákvæðum laga um virðisaukaskatt sem tilfærð eru í ákærunni.

Refsing og sakarkostnaður

Brot ákærða telst ekki vera stórfellt í skilningi 262. gr. almennra hegningarlaga, sbr. t.d. Hrd. 112/2003 að teknu tilliti til verðlagsbreytinga, og ber að sýkna hann af ákærunni að því leyti. Ber að dæma ákærða til þess að greiða 7.200.000 krónur í sekt og ákveða að 60 daga fangelsi komi í stað sektarinnar, greiðist hún ekki innan 4 vikna frá dómsbirtingu.

Dæma ber ákærða til þess að greiða verjanda sínum, I-kvk-þgf L-kvk-þgf B-kvk-þgf hdl., 50.000 krónur í málsvarnarlaun að meðtöldum virðisaukaskatti en eftir úrslitum málsins ber að dæma að 288.850 króna málsvarnarlaun að meðtöldum virðisaukaskatti skuli greiðast verjandanum úr ríkissjóði.

Annan kostnað hefur ekki leitt af málinu, svo kunnugt sé.

DÓMSORÐ:

Ákærði, S-kk-nf L-kk-nf S-kk-nf, greiði 7.200.000 krónur í sekt og komi 60 daga fangelsi í stað sektarinnar, greiðist hún ekki innan 4 vikna frá dómsbirtingu.

Ákærði greiði verjanda sínum, I-kvk-þgf L-kvk-þgf B-kvk-þgf hdl., 50.000 krónur í málsvarnarlaun en 288.850 króna málsvarnarlaun greiðist verjandanum úr ríkissjóði.

P-kk-nf G-kk-nf